**DĖL ROKIŠKIO RAJONO SAVIVALDYBĖS TARYBOS 2016 M. LAPKRIČIO 25 D. SPRENDIMO NR. TS-191 ,,DĖL ROKIŠKIO KRAŠTO MUZIEJAUS TEIKIAMŲ PASLAUGŲ SĄRAŠO IR ĮKAINIŲ PATVIRTINIMO’’** **PAKEITIMO**

2019 m. vasario 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies, 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2016 m. lapkričio 25 d. sprendimą Nr. TS-191 ,,Dėl Rokiškio krašto muziejaus teikiamų paslaugų sąrašo ir įkainių patvirtinimo“ ir įrašyti naują paslaugą ir įkainį:

|  |  |  |
| --- | --- | --- |
| **Paslaugos pavadinimas** | **Kaina (Eur)** | **Pastabos** |
| Parodos „Vaikiškos mados istorija. XIX–XX a.“ (iš Aleksandro Vasiljevo fondo kolekcijos) lankymas 2019-03-24–2019-10-27 laikotarpiu | 3,00 |  |

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Aurimas Laužadis

**SPRENDIMO PROJEKTO ,, DĖL ROKIŠKIO RAJONO SAVIVALDYBĖS TARYBOS 2016 M. LAPKRIČIO 25 D. SPRENDIMO NR. TS-191 ,,DĖL ROKIŠKIO KRAŠTO MUZIEJAUS TEIKIAMŲ PASLAUGŲ SĄRAŠO IR ĮKAINIŲ PATVIRTINIMO’’** **PAKEITIMO“ AIŠKINAMASIS RAŠTAS**

**Tarybos sprendimo projekto tikslas** – papildyti muziejaus mokamų paslaugų sąrašą įtraukiant muziejuje vyksiančios parodos „Vaikiškos mados istorija. XIX–XX a.“ (iš Aleksandro Vasiljevo fondo kolekcijos) lankymo 2018-03-24–2019-10-27 laikotarpiu bilieto kainą.

**Šiuo metu esantis teisinis reglamentavimas** Lietuvos Respublikos vietos savivaldos įstatymo 16 straipsnio 2 dalies 37 punktas, 18 straipsnio 1 dalis.

**Sprendimo projekto esmė.** Išaugus parodos rengimo sąnaudoms, būtina padidinti bilieto kainą.

Pagal įsipareigojimus parodos eksponatų savininkui Rokiškio krašto muziejus privalės:

- parodos eksponatus (kolekcija įvertinta 300 000,00 Eur) apdrausti transportavimo bei eksponavimo muziejuje laikotarpiu;

- transportuoti parodą iš Vilniaus į muziejų ir grąžinti parodai pasibaigus;

- pasirūpinti saugiu eksponatų pakrovimu bei iškrovimu;

- pagaminti pakylas kolekcijos kostiumų eksponavimui, pasirūpinti papildomu apšvietimu;

- parengti parodos etiketes, parengti ir atspausdinti parodos plakatus, kvietimus;

- apgyvendinti parodą eksponuojančius 2 asmenis 12–13 dienų (parodos ruošimui – 9–10 d. ir parodos nuėmimui – 2–3 d.);

- skirti 2 pagalbinius darbininkus parodos eksponavimui;

- mokėti Aleksandro Vasiljevo fondui 50 proc. parduotų lankymo bilietų pajamų.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio krašto muziejus sukaups papildomas spec. programos lėšas parodos rengimo finansinėms išlaidoms padengti.

**neigiamos** – nėra.

**Kokia sprendimo nauda Rokiškio rajono gyventojams.** Unikali garsaus dizainerio A. Vasiljevo kolekcijos paroda labai paįvairins projekto „Rokiškis – Lietuvos kultūros sostinė 2019“ renginius. Prieš 4 metus muziejuje surengta A. Vasiljevo kolekcijos paroda sulaukė labai didelio lankytojų susidomėjimo. Paroda „Vaikiškos mados istorija. XIX–XX a.“, veiksianti daugiau negu pusę metų, ir vėl sudarys galimybę rajono gyventojams, nevažiuojant į Vilnių, o savo mieste susipažinti su vertingu kultūros paveldu.

**Finansavimo šaltiniai ir lėšų poreikis.**

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjas Aurimas Laužadis